<classify> GGM wametinga hatua hiyo baada ya kuwafunga Tanesco kwa mikwaju ya penalti 4-2 baada ya kumaliza mchezo wa Nusu Fainali bila kufungana.Penalti zote nne za GGM zilifungwa na Gwetu Guvette, Oswald Binamungu, Ally Twist na Mohamed, wakati za Tanesco walizopata ni Said Kondo na Stan Uhagile, na walizokosa ni Hemed Mtumwa na Betwel Kagimbo. Nao Tamisemi waliwachapa Uchukuzi SC kwa mabao 2-0.Kwa upande wa netiboli, Tamisemi na Uchukuzi SC zinazotumia wachezaji wazoefu na wenye kujua mbinu mbalimbali za kimchezo wanakutana leo kukamilisha ratiba ya mchezo huo, huku kila mmoja akiwa na pointi tisa, lakini wanatofautiana kwa mabao ya kufunga na kufungwa.Tamisemi ndio vinara wakiwa na mabao 94 ya kufunga na wamefungwa 46, huku Uchukuzi SC wakijikusanyia mabao 87 ya kufunga na kufungwa 43, ambapo timu itakayomfunga mwenzake ndio itaibuka bingwa wa michuano ya mwaka huu.Katika mchezo wa netiboli uliochezwa juzi jioni Uchukuzi SC iliwafunga chipukizi wa TPDC kwa mabao 33-14. Uchukuzi walikuwa mbele kwa mabao 15-8.Nao Tamisemi waliwapeleka puta ndugu zao CDA na kuwafunga mabao 18-13. Washindi walikuwa mbele kwa magoli 9-8.Katika kamba iliyofanyika jana asubuhi kwa wanaume, Uchukuzi SC walipata ushindi wa chee baada ya Tanesco kuingia mitini, huku Ukaguzi wakiwavuta CWT kwa 2-0, nayo TPDC wakiwavuta UDOM 2-0, wakati kwa wanawake Tamisemi waliwavuta Tanesco 2-0.  <topic>: MICHEZO 